b'\n_START_ARTICLE_\nKip Marta vodarica\n_START_PARAGRAPH_\nKip Marta vodarica je skulptura iz 19. stolje\xc4\x87a, koja se nalazi u sredi\xc5\xa1tu Gospi\xc4\x87a ispred katedrale i simbol je grada._NEWLINE_Kip \xc5\xbeene na vrhu fontane, nazvan je \xe2\x80\x9eMarta\xe2\x80\x9c prema prvoj \xc5\xbeeni koja je do\xc5\xa1la nato\xc4\x8diti vodu iz fontane. Skulptura je postavljena na visokom kamenom postamentu dekoriranom metalnim posudama u obliku \xc5\xa1koljke u koje voda dotje\xc4\x8de kroz metalne vodorige lavljeg oblika. Fontana i skulptura postavljene su povodom pu\xc5\xa1tanja u rada vodovoda u gradu Gospi\xc4\x87u. Takve skulpture \xc4\x8desto su postavljane nakon izrade vodovoda u mnogim mjestima Austro-Ugarske. Kip Marte vodarice je uspjela, kvalitetno majstorski izra\xc4\x91ena skulptura._NEWLINE_Kip potje\xc4\x8de s kraja 19. stolje\xc4\x87a. Predaja ka\xc5\xbee da je vodarica Marta \xc5\xbeivjela u Gospi\xc4\x87u i da je u vrijeme kuge, kolere i ostalih bolesti donosila vodu bolesnicima. Kip je te\xc5\xbeak izme\xc4\x91u 180 i 200 kg, obnovljen je 2016. godine. Autor je nepoznat, jedno vrijeme autorstvo se pogre\xc5\xa1no pripisavala Robertu Frange\xc5\xa1u Mihanovi\xc4\x87u. Kip je nestao 50.-ih godina 20. stolje\xc4\x87a, a kasnije je na\xc4\x91en i vra\xc4\x87en na staro mjesto._NEWLINE_Kip je smje\xc5\xa1ten ispred Katedrale Navje\xc5\xa1tenja Bla\xc5\xbeene Djevice Marije u Gospi\xc4\x87u.'